Na osnovu člana 21. st. 1. i 2. Zakona o nacionalnom okviru kvalifikacija Republike Srbije („Službeni glasnik RS”, broj 27/18) i člana 43. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 71/12, 7/14 – US, 44/14 i 30/18 – dr. zakon),

Vlada donosi

**ODLUKU**

**o osnivanju Sektorskog veća za cektor poljoprivrede, proizvodnje hrane, šumarstva, ribarstva i veterine**

"Službeni glasnik RS", br. 104 od 28. decembra 2018, 57 od 9. avgusta 2019.

1. Osniva se Sektorsko veće za sektor poljoprivrede, proizvodnje hrane, šumarstva, ribarstva i veterine (u daljem tekstu: Sektorsko veće) za oblasti koje se odnose na proizvodnju bilja i uzgoj domaćih životinja uključujući i vođenje i održavanje farmi i proizvodnju neprerađenih proizvoda od biljaka i životinja (npr. stočarstvo, ratarstvo, voćarstvo), zatim na oblast hortikulture (npr. cvećarstvo, upravljanje rasadnicima), šumarstva (npr. čuvanje šuma), ribarstva i veterine, zatim na oblast proizvodnje hrane, obradu i pakovanje hrane i pića, kao i opremu i procedure primenjivane u proizvodnji i distribuciji hrane.

2. Zadaci Sektorskog veća su da:

1) analizira postojeće i utvrđuje potrebne kvalifikacije u sektoru;

2) identifikuje kvalifikacije koje treba osavremeniti;

3) identifikuje kvalifikacije koje više ne odgovaraju potrebama sektora;

4) donosi odluku o izradi predloga standarda kvalifikacija u okviru sektora;

5) daje mišljenje o očekivanim ishodima znanja i veština unutar sektora;

6) promoviše dijalog i neposrednu saradnju između sveta rada i obrazovanja;

7) promoviše mogućnosti za obrazovanje, obuku i zapošljavanje unutar sektora;

8) identifikuje mogućnosti za obučavanje odraslih unutar sektora;

9) razmatra implikacije nacionalnog okvira kvalifikacija na kvalifikacije unutar sektora;

10) predlaže liste kvalifikacija po nivoima i vrstama koje mogu da se stiču priznavanjem prethodnog učenja;

11) obavlja druge poslove u skladu sa Zakonom o nacionalnom okviru kvalifikacija Republike Srbije.

3. Za članove Sektorskog veća, na pet godina imenuju se:

1) na predlog Privredne komore Srbije i reprezentativnih udruženja poslodavaca – Goran Jakovljević.

2) na predlog Saveta za stručno obrazovanje i obrazovanje odraslih – Jovo Ćato.

3) na predlog Konferencije univerziteta i Konferencije akademija i visokih škola – prof. dr Vesna Rodić.

4) na predlog Nacionalne službe za zapošljavanje – Vanja Zlatković.

5) na predlog ministarstava:

(1) Ministarstva prosvete, nauke i tehnološkog razvoja – prof. dr Viktor Nedović.\*

(2) Ministarstva rada, zapošljavanja, boračka i socijalna pitanja – Biljana Zekavica.

(3) Ministarstva omladine i sporta – Novak Ušćumlić.\*

(4) Ministarstva poljoprivrede, šumarstva i vodoprivrede:\*

– Mirjana Bojčevski, Sektor za poljoprivrednu politiku;\*

– Maja Andrijašević, Odeljenje za dobrobit životinja i veterinarske usluge u Upravi za veterinu;\*

– Vlade Đoković, Odsek za seme i sadni materijal u Upravi za zaštitu bilja;\*

– Ljiljana Sovilj, Uprava za šume;\*

– Predrag Vukčević, Sektor poljoprivredne inspekcije.\*

6) na predlog reprezentativnih granskih sindikata:

(1) Granski sindikat prehrane, ugostiteljstva, turizma, poljoprivrede, vodoprivrede i duvanske industrije nezavisnost:

– Milojica Živković;

(2) Samostalni sindikat šumarstva i prerade drveta Srbije:

– Predrag Glavonjić.

7) na predlog zajednica stručnih škola:

(1) Zoran Radosavljević, Udruženje srednjih škola za područje rada poljoprivreda, proizvodnja i prerada hrane;

(2) Ankica Kovačević, Strukovno udruženje – zajednica srednjih škola područja rada šumarstvo i obrada drveta.

8) na predlog Zavoda za unapređivanje obrazovanja i vaspitanja:

(1) Radiša Mikarić, za oblast proizvodnje bilja, uzgoj domaćih životinja, proizvodnju neprerađenih proizvoda od biljaka i životinja, hortikulture, veterine i proizvodnje, obrade i pakovanja hrane i pića;

(2) Danica Sofrenić, za oblast šumarstva i ribarstva.

Članovi Sektorskog veća iz stava 1. tač. 1), 2), 3), 4) i tačka 5) podtač. (1), (2) i (3) ove tačke učestvuju u radu Sektorskog Veća u svim oblastima rada Sektorskog veća iz tačke 1. ove odluke.\*

Članovi Sektorskog veća iz stava 1. tačka 5) podtačka (4), tač. 6), 7) i 8) ove tačke učestvuju u radu za oblast rada sektora za koji su imenovani.\*

\*Službeni glasnik RS, broj 57/2019

4. Članovi Sektorskog veća između sebe biraju predsednika iz reda članova koji učestvuju u radu u svim oblastima rada Sektorskog veća iz tačke 1. ove odluke.

5. Sektorsko veće donosi poslovnik o svom radu.

6. Godišnji izveštaj o radu Sektorsko veće podnosi Agenciji za kvalifikacije, ministarstvu nadležnom za poslove obrazovanja i Vladi, najkasnije do 1. marta tekuće godine za prethodnu kalendarsku godinu.

7. Administrativno-tehničku podršku Sektorskom veću pruža Agencija za kvalifikacije.

8. Članovi Sektorskog veća i stručnih timova imaju pravo na naknadu za rad u visini koju utvrdi Vlada.

9. Ova odluka stupa na snagu osmog dana od dana objavljivanja u „Službenom glasniku Republike Srbije”.

05 broj 02-02-12706/2018

U Beogradu, 27. decembra 2018. godine

Vlada

Predsednik,

Ana Brnabić, s.r.